
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση πολεοδομικής μελέτης της περιοχής Αη-Βασιλιώτικα του 
δήμου Αγρίνιου (ν. Αιτωλοακαρνανίας) και τροποποίηση ρυμο¬ 
τομικού σχεδίου στη συνεχόμενη περιοχή του ΟΕΚ . 1 

' Εγκριση του ρυμοτομικού σχεδίου και καθορισμός όρων και πε¬ 
ριορισμών δόμησης της Βιομηχανικής Περιοχής της Ελληνι¬ 
κής Τράπεζας Βιομηχανικής Αναπτύξεως Α.Ε. (ΕΤΒΑ Α. Ε.) 
που βρίσκεται στα διοικητικά όρια της Κοινότητας Σταυροχω¬ 
ρίου του νομού Κιλκίς ... 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της περιοχής Αη-Βασιλιώτικα του 
δήμου Αγρίνιου (ν. Αιτωλοακαρνανίας) και τροποποίηση ρυμοτο¬ 
μικού σχεδίου στη συνεχόμενη περιοχή του ΟΕΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποι¬ 
ήθηκε με το ν.' 1512/1985 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2, 3 και 5) και 43 (παρ. 3 και 10). 

2. Τις διατάξεις του ν. δ. της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3 και 
70. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

4. Την υπ’ αριθ. 26243/895/2.4.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
σύνταξης του Γενικού Πολεοδομικού Σχεδίου Αγρίνιου» (ΦΕΚ 
191/Δ/7.5.85). 

5. Την υπ’ αριθ. 82015/3453/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση πολεο-, 
δομικής προμελέτης της πολεοδομικής ενότητας Αη - Βασιλιώτικα 
του δήμου Αγρίνιου (ν. Αιτωλοακαρνανίας)». 

6. Την υπ’ αριθ. 82016/3454/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένης της περιοχής Αη - Βασιλιώτικα του δήμου Αγρί¬ 
νιου». 


7. Τις υπ’ αριθ. 136/85 και 227/85 γνωμοδοτήσεις του-Δημοτι- 
κού Συμβουλίου Αγρίνιου. 

8. Την υπ’ αριθ. 19/24.10.1985 γνωμοδότηση του Συμβουλίου 
Χωροταξίας, Οικισμού και Περιβάλλοντος νομού Αιτωλοακαρνανίας. 

9. Την υπ’ αριθ. 999/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται α) η τροποποίηση του ρυμοτομικού σχεδίου της περιο¬ 
χής του Οργανισμού Εργατικών Κατοικιών στη συμβολή των οδών 
Αγγελοκάστρου και Ανωνύμου και β) το πολεοδομικό σχέδιο της πε¬ 
ριοχής Αη-Βασιλιώτικα του δήμου Αγρίνιου (ν. Αιτωλοακαρνανίας) 
που τμήμα της έχει χαρακτηρισθεί ως πυκνοδομημένο με την υπ’ 
αριθ. 82016/3454/85 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων, με τον καθορισμό οικοδομήσιμων 
χώρων, οδών, πεζοδρόμων, κοινοχρήστων χώρων, χώρων βρεφονη¬ 
πιακού σταθμού, νηπιαγωγείου, εκκλησίας, δημοτικού πολιτιστικού 
κέντρου, χώρου για ανέγερση σχολικών κτιρίων και αίθουσας αθλο¬ 
παιδιών, όπως οι ρυθμίσεις αυτές φαίνονται στα χρωματισμένα σχε¬ 
τικά πρωτότυπα τέσσερα (4) διαγράμματα σε κλίμακα 1:1.000 που 
θεωρήθηκαν από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 86386/1985 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

Το πυκνοδομημένο τμήμα της περιοχής Αη-Βασιλιώτικα της 
οποίας εγκρίνεται το πολεοδομικό σχέδιο με το άρθρο 1 περίπτωση β 
του παρόντος υπάγεται στις εισφορές σε γη των παραγράφων 4 και 
επόμενες του άρθρου 8 του ν. 1337/1983. 

Άρθρο 3. 

Εγκρίνεται ο πολεοδομικός κανονισμός της περιοχής Αη Βασιλιώ- 
τικα του δήμου Αγρίνιου (Αιτωλοακαρνανίας) της οποίας το πολεοδο¬ 
μικό σχέδιο εγκρίνεται με το άρθρο 1 περίπτωση β του παρόντος 
διατάγματος όπως στα επόμενα άρθρα. 

Άρθρο 4. 

1. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Ο. Τ. επιτρέπεται μόνο η ανέγερση κατοικιών 
και εμπορικών καταστημάτων που εξυπηρετούν τις καθημερινές ανά¬ 
γκες της περιοχής (είδη διατροφής, φαρμακεία, χαρτοπωλεία, κ.λπ.). 

2. Στους οικοδομήσιμους χώρους με στοιχείο Ο. Τ. Π. επιτρέπο¬ 
νται οι χρήσεις της προηγουμένης παραγράφου και επιπλέον χρήσεις 
βιοτεχνικών και επαγγελματικών εγκαταστάσεων που δεν οχλούν. 

3. Απαγορεύεται η λειτουργία οχλουσών εγκαταστάσεων σε ολό¬ 
κληρη την περιοχή. 

Άρθρο 5. 

Στο πρόσωπο των οικοπέδων οικοδομημένων ή μη, επιβάλλονται 
προκήπια πλάτους 2, 2,5, 3, 4 και 6 μέτρων και στα οικόπεδα που 
βρίσκονται σε αποτμήσεις οικοδομικών τετραγώνων προκήπια πλά¬ 
τους 3, 4, 5, 6 και 9 μέτρων, όπως φαίνονται στα ίδια διαγράμματα. 

Άρθρο 6. 

Τα ελάχιστα όρια εμβαδού και διαστάσεων των οικοπέδων καθώς 
και οι λοιποί όροι και περιορισμοί δόμησης ορίζονται κατά τομείς Α 
και Β, όπως αυτοί φαίνονται περικλειόμενοι με κόκκινη γραμμή στα 
σχετικά διαγράμματα ως εξής: 

Α. Τομέας Α 

1. Οικοδομικό σύστημα των πτερύγων. 

2. Ελάχιστο πρόσωπο: δώδεκα (12) μέτρα. 

Ελάχιστο βάθος: δεκαοκτώ (18) μέτρα. 

Ελάχιστο εμβαδόν: διακόσια πενήντα (250) τετρ. μέτρα. 

3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

4. Συντελεστής δόμησης οκτώ δέκατα (0,8). 

Β. Τομέας Β 

1. Οικοδομικό σύστημα των πτερύγων. 

2. Ελάχιστο πρόσωπο: δεκαπέντε (15) μέτρα. 

Ελάχιστο βάθος: είκοσι δύο (22) μέτρα. 

Ελάχιστο εμβαδόν: τετρακόσια (400) τετρ. μέτρα. 

3. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

4. Συντελεστής δόμησης έξι δέκατα (0,6). 

Γ. Κατά παρέκκλιση των διατάξεων των προηγουμένων παραγρά¬ 
φων Α και Β: 

1. Θεωρούνται άρτια και οικοδομήσιμα τα οικόπεδα και των δύο 
τομέων Α και Β εφόσον: 

α) Τπήρχαν κατά τις 10.3.1982 και έχουν κατά τη δημοσίευση 
του παρόντος: 

Ελάχιστο πρόσωπο: οκτώ (8) μέτρα. 

Ελάχιστο βάθος: δώδεκα (12) μέτρα. 

Ελάχιστο εμβαδόν: εκατόν πενήντα (150) τετρ. μέτρα. 

β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/1983 και έχουν τα ελάχιστα όρια εμβαδού 
και διαστάσεων που προβλέπονται στην προηγούμενη περίπτωση α. 

2. Για τα οικόπεδα του τομέα Β που είναι άρτια, σύμφωνα με τις 
προηγούμενες περιπτώσεις α και β ορίζεται συντελεστής δόμησης 
οκτώ δέκατα (0,8) εφόσον η συνολική επιφάνεια ορόφων δεν υπερβαί¬ 
νει τα 240 μ2. 

3. Ορίζεται συντελεστής δόμησης ένα και δύο δέκατα (1,2) και 
μέγιστο ποσοστό κάλυψης εξήντα τοις εκατό (60%) για τα οικόπεδα 
και των δύο τομέων Α και Β που υπήρχαν στις 10.3.1982 και έχουν 
εμβαδόν μικρότερο από 150 μ2 αφού αφαιρεθεί το εμβαδόν της ει¬ 
σφοράς σε γη, εφόσον η συνολική επιφάνεια ορόφων δεν υπερβαίνει τα 
εκατόν είκοσι (120) μ2. 

Δ.1. Ο μέγιστος επιτρεπόμενος αριθμός ορόφων των κτιρίων και 
στους δύο τομείς Α και Β ορίζεται σε δύο (2) με μέγιστο ύψος επτά 
και μισό (7,50) μέτρα. Σε κτίρια που βρίσκονται σε οικοδομικά τετρά¬ 
γωνα με στοιχείο Ο. Τ. Π. και το ισόγειο θα χρησιμοποιηθεί για 
επαγγελματική ή βιοτεχνική εγκατάσταση, το μέγιστο ύψος ορίζεται 
σε οκτώ και μισό (8,50) μέτρα επιτρεπομένης της κατασκευής ανοι¬ 
χτού εξώστη εντός του ισογείου (πατάρι). · 

Απαγορεύεται στην περίπτωση αυτή η κατασκευή του κτιρίου σε 
υποστηλώματα (ΡΙΕΟΤΙ8). 


Το παραπάνω μέγιστο ύψος των κτιρίων δεν προσαυξάνεται σε 
περίπτωση κατασκευής κτιρίου σε υποστηλώματα (ΡΙΚΟ.ΤΙδ). 

Σε περίπτωση κατασκευής στέγης το μέγιστο επιτρεπόμενο ύψος 
προσαυξάνεται κατά ένα (1) μέτρο. Η κλίση της στέγης δεν πρέπει να 
υπερβαίνει το 40 %. 

2. Οι τυχόν αναμονές οπλισμού στο. δώμα καλύπτονται υποχρεω¬ 
τικά. 

3. Απαγορεύεται η κατασκευή συνεχών περιμετρικών εξωστών. 

4. Στο δώμα δεν επιτρέπεται καμιά κατασκευή εκτός από συμπα¬ 
γές στηθαίο, κτιστή δεξαμενή αποθήκευσης νερού ύψους ενός (1) μέ¬ 
τρου, απόληξη κλιμακοστασίου ύψους δύο (2) μέτρων με επικάλυψη 
οριζόντια πλάκα, στέγη, καπνοδόχους, ηλιακούς συλλέκτες, αλεξικέ¬ 
ραυνα, κεραίες τηλεοράσεων και ραδιοφώνου, μόνιμες γλάστρες φυ¬ 
τών. 

Ε. Οι όροι και οι περιορισμοί δόμησης των κτιρίων που ανεγείρο- 
νται στους κοινωφελείς χώρους που αναφέρονται στο άρθρο 1 του 
παρόντος διατάγματος καθορίζονται ως εξής: 

Χώρος βρεφονηπιακού σταθμού. 

1. Οικοδομικό σύστημα: πανταχόθεν ελεύθερο. 

2. Μέγιστο ποσοστό κάλυψης σαράντα τοις εκατό (40%) της επι¬ 
φάνειας του χώρου. 

3. Συντελεστής δόμησης: έξι δέκατα (0,6), 

4. Μέγιστος επιτρεπόμενος αριθμός ορόφων των κτιρίων δύο (2) 
με μέγιστο ύψος αυτού, επτά και μισό (7,50) μέτρα που σε περίπτωση 
κατασκευής στέγης προσαυξάνεται κατά ένα (1) μέτρο. 

5. Το ανεγερθησόμενο κτίριο πρέπει να απέχει από τις ρυμοτομικές 
γραμμές και τα όρια του χώρου τρία (3) μέτρα τουλάχιστον. 

Χώροι σχολικών κτιρίων και αίθουσας αθλοπαιδιών και νηπιαγω¬ 
γείων. 

1. Οικοδομικό σύστημα: το πανταχόθεν ελεύθερο. 

2. Μέγιστο ποσοστό κάλυψης τριάντα τοις εκατό (30%) της επιφά¬ 
νειας κάθε χώρου. 

3. Συντελεστής δόμησης έξι δέκατα (0,6). 

4. Μέγιστος επιτρεπόμενος αριθμός ορόφων των κτιρίων δύο (2) 
με μέγιστο ύψος εννέα (9) μέτρα. 

5. Τα ανεγερθησόμενα κτίρια πρέπει να απέχουν από τις ρυμοτομι¬ 
κές γραμμές και τα όρια του χώρου τέσσερα (4) μέτρα τουλάχιστον.- 

Χώροι δημοτικού πολιτιστικού κέντρου και εκκλησίας. 

1. Οικοδομικό σύστημα: το πανταχόθεν ελεύθερο. 

2. Μέγιστο ποσοστό κάλυψης τριάντα τοις εκατό (30%) της επιφά¬ 
νειας των χώρων. 

3. Συντελεστής δόμησης τρία δέκατα (0,3). 

4. Μέγιστος επιτρεπόμενος αριθμός ορόφων των κτιρίων ένας (1) 
με μέγιστο ύψος: 

α) αίθουσας δημοτικού πολιτιστικού κέντρου πέντε (5) μέτρα. 

β) εκκλησίας δώδεκα (12) μέτρα. 

5. Τα ανεγερθησόμενα κτίρια πρέπει να απέχουν από τις ρυμοτομι¬ 
κές γραμμές και τα όρια των χώρων τέσσερα (4) μέτρα τουλάχιστον. 

Άρθρο 7. 

* 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 


Αθήνα, 15 Ιανουάριου 1986 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Έγκριση του ρυμοτομικού σχεδίου και καθορισμός όρων και περιορι¬ 
σμών δόμησης της Βιομηχανικής Περιοχής της Ελληνικής Τράπε¬ 
ζας Βιομηχανικής Αναπτύξεως Α.Ε. (ΕΤΒΑ Α.Ε.) που βρίσκεται 
στα διοικητικά όρια της Κοινότητας Σταυροχωρίου του νομού Κιλ¬ 
κίς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 742/1977 «Περί τροποποιήσεως και συ- 
μπληρώσεως του ν. 4458/1965 «περί Βιομηχανικών Περιοχών» και 
Ρυθμίσεως συναφών θεμάτων» (ΦΕΚ 319 Α) και ειδικότερα τις παρ. 
2 και 3 του άρθρου 4. 

2. Τις διατάξεις του ν. 947/1979 «Περί Οικιστικών Περιοχών» 
(ΦΕΚ 169Α) και ειδικότερα την παράγραφο 3 του άρθρου 2. 

3. Τις διατάξεις του ν. 1032/1980 «Περί συστάαεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα των άρθρων 2, 3 και 7. 

4. Τις διατάξεις του ν. 1266/82 (ΦΕΚ 81Α) «Όργανα ασκήσεως 
της νομισματικής πιστωτικής και συναλλαγματικής πολιτικής και άλ¬ 
λες διατάξεις» και ειδικότερα το άρθρο 14 αυτού. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

6. Την υπ’ αριθ. 13457/9.10.1985 κοινή απόφαση του Πρωθυ¬ 
πουργού και του Υπουργού Βιομηχανίας, Ενέργειας και Τεχνολογίας 
(ΦΕΚ 613/Β/85) «Ανάθεση αρμοδιοτήτων στην Υφυπουργό Βιομη¬ 
χανίας, Ενέργειας και Τεχνολογίας Βάσω Παπανδρέου.» 

7. Τις διατάξεις του από 10.4.1981 π. δ/τος «Περί καθορισμού 
των όρων και περιορισμών δομήσεως Βιομηχανικών Περιοχών της 
Χώρου; κειμένων εκτός των ρυμοτομικών σχεδίων των πόλεων και 
εκτός των ορίων των νομίμως υφισταμένων προ του έτους 1923 
οικισμών» (ΦΕΚ 227/Δ/20.4.1981). 

8. Την υπ’ αριθ. 926/1985 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων και της Υφυπουργού Βιομηχανίοις, Ενέργειας 
και Τεχνολογίοις, αποφασίζουμε: 

Άρθρο 1. 

Εγκρίνεται το ρυμοτομικό σχέδιο της Βιομηχανικής Περιοχής της 
Ελληνικής Τράπεζας Βιομηχανικής Αναπτύξεως Α.Ε. (ΕΤΒΑ Α. Ε.) 
που βρίσκεται στα διοικητικά όρια της Κοινότητας Σταυροχωρίου του 
Νομού Κιλκίς με τη δημιουργία α) των οικοδομικών τετραγώνων με 
αριθμούς 5, 6, 7α, 7β, 8α και 8β ως βιοτεχνικών β) των οικοδομι¬ 
κών τετραγώνων με αριθμούς 1, 2, 3, 4, 10, 11, 12, 13 και 14 ως 
βιομηχανικών και γ) του οικοδομικού τετραγώνου με αριθμό 9 ως 
χώρου για την ανέγερση κτιρίων κοινοχρήστων εξυπηρετήσεων και 
διαμόρφωση οργανωμένου πρασίνου, όπως φαίνεται στο σχετικό πρω¬ 
τότυπο διάγραμμα με κλίμακα 1:2000, που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 80396/1985 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Στα οικοδομικά τετράγωνα του άρθρου 1 επιβάλλεται προκήπιο 
πλάτους δέκα (10) μέτρων και τεσσάρων (4) μέτρων στο πρόσωπο 
των οικοπέδων, όπως φαίνεται στο διάγραμμα. 

Άρθρο 3. 

Τα ελάχιστα όρια του εμβαδού και διαστάσεων καθώς και οι υπό¬ 
λοιποι όροι και περιορισμοί δομήσεως των οικοπέδων που ανήκουν 
στα οικοδομικά τετράγωνα του άρθρου 1, καθορίζονται κατά τομείς 
Α', Β' και Γ' ως εξής: 

Α). Τομέας Α': Περιλαμβάνει τα οικοδομικά τετράγωνα με αριθμό 
7α, 7β, 8α και 8β που προορίζονται για Αυτοστέγαση Βιοτεχνών και 
τα οικοδομικά τετράγωνα με αριθμό 5 και 6 που προορίζονται για 
την ανέγερση τυποποιημένων βιοτεχνικών κτιρίων. 

1. Ελάχιστο εμβαδόν: χίλια (1000) τετρ. μέτρα. 

Ελάχιστο πρόσωπο: είκοσι (20) μέτρα. 


Ελάχιστο βάθος: σαράντα (40) μέτρα. 

2. Μέγιστο ποσοστό καλύψεως: εξήντα στα εκατό (60%) της επι¬ 
φάνειας των οικοπέδων. 

3. Συντελεστής δομήσεως: δύο και τέσσερα δέκατα (2,4). 

4. Ανώτατο ύψος κτιρίων: τριάντα (30) μέτρα. 

5. Επιτρεπόμενος αριθμός ορόφων: έξι (6). 

β) Τομέας Β': Περιλαμβάνει τα οικοδομικά τετράγωνα με αριθ¬ 
μούς 1, 2, 3, 4, 10, 11, 12, 13 και 14 που προορίζονται για την 
ανέγερση βιομηχανικών κτιρίων. 

1. Ελάχιστο εμβαδόν: δύο χιλιάδες (2.000) τετραγωνικά μέτρα. 

Ελάχιστο πρόσωπο: τριάντα (30) μέτρα. 

Ελάχιστο βάθος: πενήντα (50) μέτρα. 

2. Μέγιστο ποσοστό καλύψεως: εξήντα στα εκατό (60% της επιφά¬ 
νειας των οικοπέδων). 

3. Συντελεστής κατ’ όγκον εκμεταλλεύσεως: δώδεκα (12) κυβικά 
μέτρα ανά τετραγωνικό μέτρο οικοπέδου. 

4. Η ελάχιστη απόσταση των κτιρίων από τα όρια των οικοπέδων 
είναι τουλάχιστον έξι δέκατα (0,6) του ύψους τους ή του πλησιέστερου 
τμήματός τους προς τα όρια του οικοπέδου.Πάντως η απόσταση αυτή 
δεν μπορεί να είναι μικρότερη από πέντε (5) μέτρα. Δεν απαιτείται η 
τήρηση των παραπάνω αποστάσεων προκειμένου για ειδικές κατα¬ 
σκευές αναγκαίων λειτουργικών εγκαταστάσεων, όπως γερανογέφυ¬ 
ρες, καπνοδόχοι, υδατόπυργοι, σιλό, κ.λπ. 

γ) Τομέας Γ: Περιλαμβάνει το οικοδομικό τετράγωνο με αριθμό 9 
που προορίζεται για την (ανέγερση κτιρίων κοινοχρήστων εξυπηρετή¬ 
σεων και τη διαμόρφωση οργανωμένου πρασίνου. 

1. Για την ανέγερση κτιρίων κοινοχρήστων εξυπηρετήσεων τα οι¬ 
κόπεδα θεωρούνται άρτια και οικοδομήσιμα με οποιεσδήποτε διαστά¬ 
σεις και εμβαδόν διανέμονται από τον αρμόδιο φορέα. 

2. Μέγιστο ποσοστό καλύψεως: τριάντα στα εκατό (30%) ολόκλη- 
ρης της επιφάνειας του οικοδομικού τετραγώνου. 

3. Συντελεστής δομήσεως: οκτώ δέκατα: (0,8). 

4. Μέγιστος αριθμός ορόφων των κτιρίων: τρεις (3). 

5. Μέγιστο ύψος: ένδεκα (11) μέτρα. 

6. Απόσταση κτιρίων μεταξύ τους 0,6 Η (όπου Η=11μ.). 

δ) Τα κτίσματα κοινωφελών εγκαταστάσεων (εγκατάσταση καθαρι¬ 
σμού αποβλήτων, υποσταθμοί ΔΕΗ, τηλεφωνικό κέντρο ΟΤΕ, αντλιο¬ 
στάσια κ.λπ.) ανεγείρονται σε χώρους που επιλέγονται σύμφωνα με 
τις ειδικές μελέτες των έργων υποδομής της Βιομηχανικής Περιοχής. 
Εφόσον οι χώροι που θα επιλεγούν για τις παραπάνω χρήσεις εντάσ¬ 
σονται στους τομείς Α’ ή Β' ισχύουν οι όροι και περιορισμοί δομή¬ 
σεως των αντιστοίχων τομέων. Άλλως ισχύουν οι όροι και περιορι¬ 
σμοί του τομέως Γ. 

Άρθρο 4. 

Μέσα στην περιοχή του ρυμοτομικού σχεδίου που εγκρίνεται με το 
άρθρο 1 αυτού του διατάγματος, επιτρέπεται η ανέγερση κάθε είδους 
κτιρίων που ανήκουν σε Βιοτεχνικές ή Βιομηχανικές Επιχειρήσεις και 
σε Επιχειρήσεις Επεξεργασίας αποθηκεύσεως και εμπορίας αγροτικών 
προϊόντων, καθώς επίσης και των κτιρίων κοινοχρήστων εξυπηρετή¬ 
σεων, που είναι απαραίτητα για την παροχή υπηρεσιών στις επιχειρή¬ 
σεις που είναι εγκατεστημένες στη Βιομηχανική Περιοχή. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 


Αθήνα, 15 Ιανουάριου 1986 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, Η ΥΦΥΠΟΥΡΓΟΣ ΒΙΟΜΗΧΑΝΙΑΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ ΒΑΣΟ ΠΑΠΑΝΔΡΕΟΥ 

Ο ΥΠΟΥΡΓΟΙ ΧηΡΟΥΑΞ(« 

ΟΙΚΙΣΜΟΥ 1 ΠΕΡΙΒΑΛΛΟΝΤΟΣ 


Ο ΑΝΑΠΛΗΡΟ’ΗΙ ΥΠΟΥΡΓΟΙ 
ΕβΝΙΚΜΙ ΟΙΚΟΝΟΗΙΑΙ 


εταγγελοι «υλουμπμι κηιτκι ιαιτςοζ 



ΕΙΣΟΔΟΙ ΒΙ ΠΕ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















































